Hollannin Grand Prix 2021

Hollannin Grand Prix 2021 (virallisesti Formula 1 Heineken Dutch Grand Prix 2021) oli Formula 1 -kauden  13. osakilpailu, joka ajettiin 5. syyskuuta Zandvoortin moottoriradalla Alankomaissa.

Zandvoortin rata teki paluun F1-sarjaan 36 vuoden tauon jälkeen, edellinen kilpailu siellä järjestettiin vuonna 1985.

 Viikonlopun aikataulu ja sää 
PäiväAikatauluSessioSääIlmaRataKosteusPaik.3. syyskuuta11:30–12:3012:30–13:301. vapaat harjoitukset Puolipilvinen18–19 °C22–28 °C70–75 %15:00–16:0016:00–17:002. vapaat harjoitukset Puolipilvinen20–21 °C34–36 °C64–66 %4. syyskuuta12:00–13:0013:00–14:003. vapaat harjoitukset Puolipilvinen16–17 °C25–31 °C67–71 %15:00–16:0016:00–17:00Aika-ajot Puolipilvinen18–19 °C35 °C60–63 %5. syyskuuta15:00–17:0016:00–18:00Kilpailu Aurinkoinen20–21 °C35–36 °C52–56 %Lähteet:

 Vapaat harjoitukset 
Ensimmäisissä vapaissa harjoituksissa katsojat olivat suurelta osin tulleet katomaan suosikkiaansa Red Bullin Max Verstappenia. Harjoitusten aikana nähtiin kuljettajien osalta ajovirheitä, kun AlphaTaurin Yuki Tsunoda pyörähti ajettuaan ensimmäistä kertaa Zandvoortin radalla, mitä seurasivat myöhemmin tapahtuneet Alpinen Esteban Oconin ja McLarenin Lando Norrisin ajovirheet soralle. Harjoitusten merkittävin tilanne tapahtui Aston Martinin Sebastian Vettelille, kun hänen autonsa moottorivika aiheutti radalle punaiset liput puolen tunnin ajaksi. Ensimmäisissä vapaissa harjoituksissa nopein oli Mercedeksen Lewis Hamilton ennen Verstappenia ja Ferrarin Carlos Sainzia.

Toisissa vapaissa harjoituksissa Hamilton ei pystynyt ajamaan kolmea kierrosta enempää, koska hänen autossaan oli öljyn aiheuttama moottorivika, minkä seurauksena hän pysäköi autonsa radalle ja aiheutti harjoitusten keskeyttämisen punaisilla lipuilla. Harjoitusten toiset punaiset liput ilmestyivät radalle, kun Haasin Nikita Mazepin ajoi soralle ja siivoustyöt vaativat paljon aikaa. Punaisten lippujen aiheuttamien keskeytysten vuoksi Verstappen ei voinut ajaa nopeinta kierrosaikaansa. Ferrarin Charles Leclerc oli toisten vapaiden harjoitusten nopein ennen tallikaveriaan Sainzia ja kolmanneksi ajanutta Oconia. Harjoitusten päätyttyä Verstappen kutsuttiin tuomariston eteen, koska hän oli ohittanut punaisten lippujen aikana Aston Martinin Lance Strollin, mutta hän ei saanut tilanteesta rangaistusta.

Kolmansissa vapaissa harjoituksissa tapahtui merkittäviä muutoksia, kun Alfa Romeo Racingin Kimi Räikkönen joutui jättämään osakilpailuviikonlopun kesken saatuaan positiivisen koronavirustestituloksen, minkä vuoksi hänet korvattiin tallin varakuljettajalla Robert Kubicalla. Hamiltonin epäselvän mootorivian vuoksi Mercedes määräsi moottoritoimittajana kaikki sen voimayksiköitä käyttävät tallit (Williams, Aston Martin, McLaren) vaihtamaan tuoreimpaan moottoriin välttääkseen vian toistumisen. Harjoitusten aikana nähtiin useita ajovirheitä, kun monet kuljettajista ajautuivat soralle. Sainzin harjoitukset päättyivät aikaisemmin, kun hän menetti autonsa hallinnan toisessa mutkassa ja osui kolmannen mutkan ratavalliin aiheuttaen radalle punaiset liput. Verstappen oli kolmansien vapaiden harjoitusten nopein, Mercedeksen Valtteri Bottas oli toinen ja Hamilton kolmas.

 Aika-ajot 
Aika-ajojen ensimmäisessä osiossa nopeaa aikakierrostaan ajanut Vettel joutui väistämään edessään ajaneita Haasin Mazepinia ja Mick Schumacheria, jotka peittivät hänen ajolinjansa, mistä Mazepin syytti Schumacheria, tuomaristo ei antanut tilanteesta rangaistuksia kenellekään heistä. Sainzin kolmansissa vapaissa harjoituksissa rikkoutunut auto ehdittiin korjata aika-ajoihin, mistä Sainz oli erittäin kiitollinen mekaanikoilleen ja hän ajoi osiosta jatkoon. Red Bullin Sergio Pérez sen sijaan ei ollut tyytyväinen, kun hän joutui huonon ajoituksen myötä ruuhkaan, eikä pystynyt parantamaan aikaansa riittävästi, minkä seurauksena oli karsiutuminen pois jatkosta.

Toisessa osiossa karsiutumiset tapahtuivat varhaisessa vaiheessa, kun Williamsin George Russell ja Nicholas Latifi yliyrittivät päästä osiosta jatkoon, minkä seurauksena he kolaroivat ratavalleihin ja aiheuttivat radalle punaiset liput. Osiota ei jatkettu tuomariston päätöksellä punaisten lippujen jälkeen, jolloin Williamsin kuljettajien lisäksi osiossa karsiutuivat Norris, Stroll ja Tsunoda.

Kolmannessa osiossa yleisö osoitti riemuaan kuljettajia kohtaan nousemalla seisomaan sekä soittamalla musiikkia autojen ajaessa heidän ohitseen. Verstappenin vauhti oli nopeaa osion alusta lähtien, eikä hän tiennyt lainkaan liikuteltavan takasiipensä hajoamisesta. Verstappen ajoi kotikilpailussaan paalupaikalle ennen Hamiltonia ja Bottasta. Osion suurimmat yllätykset olivat AlphaTaurin Pierre Gasly ja Alfa Romeo Racingin Antonio Giovinazzi, jotka olivat neljäs ja seitsemäs.

 Kilpailu 
Kilpailun aikana yleisö villiintyi, kun paalupaikalta lähtenyt Verstappen sai onnistuneen lähdön ja torjui Hamiltonin ohitusyritykset. Giovinazzi putosi lähdössä pari sijaa taaksepäin, koska hän vältti osumiset Sainzin ja Alpinen Fernando Alonson kanssa. Haasin kuljettajat osuivat toisiinsa lähdössä, minkä seurauksena Schumacher joutui menemään varikolle vaihdattamaan etusiipensä. Myöhemmin Mazepin aiheutti päänvaivaa myös Pérezille, joka tuhosi renkaistaan parhaimman pidon tekemällä lukkojarrutuksia Mazepinin taistelun aikana ja hän putosi ylimääräisen varikkokäynnin seurauksena viimeisten joukkoon.

Kärkijoukoissa Hamilton teki ensimmäisenä varikkopysähdyksensä, jolloin Verstappen seurasi häntä kierrosta myöhemmin jättäen Bottaksen johtopaikalle. Verstappen ja Hamilton ottivat Bottaksen kuitenkin nopeasti kiinni, minkä vaikutuksesta Bottas joutui auttamaan Hamiltonia mestaruustaistelussa puolustautumalla Verstappenia vastaan. Verstappen kuitenkin ohitti Bottaksen helposti liikuteltavan takasiiven avulla ja tästä johtuen Bottaksen oli päästettävä Hamilton myös ohitseen. Jälkijoukoissa Vettel yritti ohittaa Kubicaa, mutta hän teki ajovirheen kolmannessa mutkassa ja pyörähti keskelle ajorataa. Toisella varikkokäynnillä Verstappen valitsi kovimman rengasseoksen, mihin Mercedes reagoi vaihtamalla Hamiltonille keskikovan seoksen, mutta niiden pito ei riittänyt loppuun asti Hamiltonin kuluttavan ajotyylin vuoksi. Hamiltonin pistetilanteen vuoksi Bottasta kiellettiin ajamasta kilpailun nopeinta kierrosta, mutta hän ajoi sen ilmoituksesta huolimatta. Hamilton kuitenkin pystyi ajamaan nopeimman kierrosajan vaihtamalla pehmeämmän rengasseoksen kolmannella varikkopysähdyksellään.

Jälkijoukon osalta Giovinazzin mahdollisuudet pistesijoille päättyivät hänen oikean takarenkaansa tyhjentyessä kilpailun aikana. Giovinazzia vastaan taistellut Russell puolestaan sai kilpailun aikana viiden sekunnin aikarangaistuksen varikon ylinopeudesta ja hän myöhemmin keskeytti kilpailun vaihdelaatikkovikaan. Pérez puolestaan menetti paljon aikaa taistellessaan Norrisin kanssa, mikä oli lähellä päättyä kolaritilanteeseen, mutta Pérez sijoittui lopulta kahdeksanneksi. Pérezin edessä Sainz ja Alonso kävivät omaa keskinäistä taisteluaan kuudennesta sijasta, mikä ratkesi Alonson ohittaessa Sainzin melkein osuen ratavalliin.

Verstappen ajoi kilpailun voittoon, Hamilton oli toinen ja Bottas kolmas. Gasly puolestaan varmisti nopeudellaan kilpailun aikaisessa vaiheessa neljännen sijansa.

 Tulokset 
 Aika-ajot 
SijaNumeroKuljettajaValmistajaOsiotLähtöruutuQ1Q2Q3133 Max VerstappenRed Bull-Honda1:10.0361:09.0711:08.8851244 Lewis HamiltonMercedes1:10.1141:09.7261:08.9232377 Valtteri BottasMercedes1:10.2191:09.7691:09.2223410 Pierre GaslyAlphaTauri-Honda1:10.2741:09.5411:09.4784516 Charles LeclercFerrari1:09.8291:09.4371:09.5275655 Carlos SainzFerrari1:10.0221:09.8701:09.5376799 Antonio GiovinazziAlfa Romeo Racing-Ferrari1:10.0501:10.0331:09.5907831 Esteban OconAlpine-Renault1:10.1791:09.9191:09.9338914 Fernando AlonsoAlpine-Renault1:10.4351:10.0201:09.9569103 Daniel RicciardoMcLaren-Mercedes1:10.2551:09.8651:10.166101163 George RussellWilliams-Mercedes1:10.3821:10.332111218Aston Martin-Mercedes1:10.4381:10.367121314 Lando NorrisMcLaren-Mercedes1:10.4891:10.40613146 Nicholas LatifiWilliams-Mercedes1:10.0931:11.161141522 Sergio PérezRed Bull-Honda1:10.4621:11.314151611 Yuki TsunodaAlphaTauri-Honda1:10.53016175 Sebastian VettelAston Martin-Mercedes1:10.731171888 Robert KubicaAlfa Romeo Racing-Ferrari1:11.301181947 Mick SchumacherHaas-Ferrari1:11.3871920925px Nikita MazepinHaas-Ferrari1:11.87520107 % aika: 1:14.717Lähteet:

 Kilpailu 
SijaNroKuljettajaValmistajaKierroksetAika/KeskeytysLähtöruutuPisteet1.33 Max VerstappenRed Bull Racing-Honda721:30.05,3951252.44 Lewis HamiltonMercedes72 +20,932218+13.77 Valtteri BottasMercedes72 +56,4603154.10 Pierre GaslyAlphaTauri-Honda71 +1 kierros4125.16 Charles LeclercFerrari71 +1 kierros5106.14 Fernando AlonsoAlpine-Renault71 +1 kierros987.55 Carlos SainzFerrari71 +1 kierros668.11 Sergio PérezRed Bull Racing-Honda71 +1 kierrosVarikko49.31 Esteban OconAlpine-Renault71 +1 kierros8210.4 Lando NorrisMcLaren-Mercedes71 +1 kierros13111.3 Daniel RicciardoMcLaren-Mercedes71 +1 kierros1012.18 Lance StrollAston Martin-Mercedes70 +2 kierrosta1213.5 Sebastian VettelAston Martin-Mercedes70 +2 kierrosta1514.99 Antonio GiovinazziAlfa Romeo Racing-Ferrari70 +2 kierrosta715.88 Robert KubicaAlfa Romeo Racing-Ferrari70 +2 kierrosta1616.6 Nicholas LatifiWilliams-Mercedes70 +2 kierrostaVarikko17.†63 George RussellWilliams-Mercedes69Vaihdelaatikko1118.47 Mick SchumacherHaas-Ferrari69 +3 kierrosta17Kesk.22 Yuki TsunodaAlphaTauri-Honda48Voimayksikkö14Kesk.925px Nikita MazepinHaas-Ferrari41Hydrauliikka18Nopein kierros: Lewis Hamilton (Mercedes) 1.11,097 (kierroksella 72).Lähteet:
 George Russell keskeytti mutta ajoi yli 90 % kilpailupituudesta ja sai tuloksen.

 Sijoitukset kilpailun jälkeen 

+Kuljettajien pisteetSijaKuljettajaPisteet10px1. Max Verstappen224,510px2. Lewis Hamilton221,510px3. Valtteri Bottas12310px4. Lando Norris11410px5. Sergio Pérez108

+Valmistajien pisteetSijaValmistajaPisteet10px1. Mercedes344,510px2. Red Bull Racing-Honda332,510px3. Ferrari181,510px4. McLaren-Mercedes17010px5. Alpine-Renault90

 Huom!: Vain viiden parhaan sijoitukset sisällytetty.

 Muuta 
Kimi Räikkönen ilmoitti ennen osakilpailuviikonlopun alkua lopettavansa F1-uransa kauden 2021 jälkeen.
Räikkönen korvattiin kesken osakilpailuviikonlopun testi- ja varakuljettaja Robert Kubicalla Räikkösen antaman positiivisen koronavirustestituloksen vuoksi.
 Osakilpailun aikana huolta herätti radan ahdas varikkosuora, mikä olisi tukossa erityisesti turva-auton aiheuttamien poikkeustilanteiden aikana.
 Hollannin osakilpailua seuraamaan tulleita katsojia pyydettiin kuljettajien toimesta vähentämään savumerkkisoihtujen polttamista niiden aiheuttamien näkyvyyttä heikentävien vaaratilanteiden vuoksi.

 Lähteet 

Luokka:Hollannin Grand Prix
Luokka:Osakilpailut Formula 1 -kaudella 2021